《题营山法幢院》
宋代·张嵲

天晴白云高，乔木荫初暑。
久客倦红尘，爱此崖寺古。
时危僧饭少，日晏无钟鼓。
下马憩幽轩，光风转林莽。
新竹雨来香，余花夏方吐。
避地适三巴，精蓝暂延伫。
回忆鹿门游，淫淫涕如雨。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。